# Ջասպեր Ջոնս

| **Ջասպեր Ջոնս** անգլ.՝ Jasper Johns |
| --- |
|  |
| Ծնվել է | մայիսի 15, 1930(1930-05-15) (96 տարեկան) |
| Ծննդավայր | Օգաստա, Ջորջիա, ԱՄՆ |
| Քաղաքացիություն |  ԱՄՆ |
| Կրթություն | Հարավային Կարոլինայի համալսարան և Sumter High School? |
| Մասնագիտություն | նկարիչ, քանդակագործ, հագուստ ձևագծող, դիզայներ, լուսանկարիչ, գծանկարիչ, նկարիչ-փորագրող, նկարազարդող, վիզուալ արտիստ և արվեստագետ |
| Ոճ | Նեոդադա |
| Ժանր | աբստրակցիոնիզմ, նատյուրմորտ և Ֆիգուր |
| Ուշագրավ աշխատանքներ | Target with Four Faces?, Երեք դրոշ և Քարտեզ |
| Մեկենասներ | Ռոբերտ Ռաուշենբերգ |
| Պարգևներ |  Կայսերական մրցանակ  և Ամերիկայի արվեստների և գիտությունների ակադեմիայի անդամ |
| Անդամակցություն | Արվեստի և գրականության ամերիկյան ակադեմիա, Արվեստների և գիտությունների ամերիկյան ակադեմիա, Գեղարվեստի թագավորական ակադեմիա և Շվեդիայի գեղարվեստի թագավորական ակադեմիա |
| Կայք | jasperjohns.com |
| ստորագրություն  |
|  Jasper Johns Վիքիպահեստում |

**Ջասպեր Ջոնս** (անգլ.՝ Jasper Johns, մայիսի 15, 1930(1930-05-15), Օգաստա, Ջորջիա, ԱՄՆ), ամերիկացի ժամանակակից նկարիչ, փոփ արտ ուղղության կարևոր ներկայացուցիչներից մեկը։

## Կենսագրություն

Մեծացել է Հարավային Կարոլինայի Ալենդեյլ ավանում և, նկարագրելով իր կյանքի այս ժամանակահատվածը, նշել է. «այն վայրում, որտեղ ես մեծացել եմ, չեն եղել նկարիչներ և արվեստ, ես իսկապես չեմ իմացել` ինչ է դա»։ Որոշ ժամանակ` 1947 թվականից մինչև 1948 թվականը` ընդհանուր երեք կիսամյակ, Հարավային Կարոլինայի համալսարանում սովորել է նկարչական արվեստ։ Այնուհետև տեղափոխվել է Նյու Յորք, որտեղ ծանոթացել է Ռոբերտ Ռաուշենբերգի հետ, որից ստացել է ժամանակակից արվեստում առաջնորդող գաղափարներ։ Ջոնսի վրա ազդեցություն են ունեցել նաև Մարսել Դյուշանի գաղափարները. «Հեծանիվային անիվը» և Դյուշանի մյուս ռեդի-մեյդերը բրոնզե մի շարք առարկաների համար դարձել են ոգեշնչման աղբյուր։ Նկարիչը վերոնշյալ առարկաներն ստեղծել է 1950-ական թվականների վերջին և 1960-ական թվականների սկզբին։ 1958 թվականին պատկերասրահի սեփականատեր Լեո Կաստելին Ռաուշենբերգի ստուդիա կատարած այցի ժամանակ իր համար բացահայտել է Ջոնսին։ Ընկերացել է Էնդի Ուորհոլի հետ։

## Ստեղծագործություն

Ջոնսի ամենանշանավոր ստեղծագործությունն ընդունված է համարել նրա վաղ գեղանկարչական աշխատանքների շարքը, որն ստեղծվել է 1950-ական թվականների երկրորդ կեսին։ Առավել հայտնի աշխատանք է «Դրոշը» (1954-1955), որը նկարիչը նկարել է Միացյալ Նահանգների դրոշի մասին երազից հետո։ Այս ժամանակաշրջանի աշխատանքները ժամանակ առ ժամանակ վերաբերում են ոչ թե փոփ արտին, այլ նեոդադային` չնայած այն հանգամանքին, որ զանգվածային մշակույթի պատկերները հաճախ են օգտագործվում։ Առաջին աշխատանքներն ստեղծվել են այնպիսի պարզ պատկերների օգտագործմամբ, ինչպիսիք են դրոշները, խաղաքարտերը, նշանները, տառերը և թվերը։ Պատկերների արձագանքներում նշվում է, որ այն հաճախ գունեղ է և գեղատեսիլ։ Նկարիչն իր գեղանկարներում հաճախ ներառում է մոմանկարչություն և ռելիեֆ։

Ջոնսի քանդակները բրոնզե սովորական առարկաներ են, օրինակ` էլեկտրական լապտերը, լամպը կամ ատամի խոզանակը։ Առավել հայտնի ստեղծագործություններից մեկում պատկերված է գարեջրով լցված բրոնզե երկու տարա։

1988 թվականին «Ֆալստարտ» աշխատանքն արժեցել է 17,050 միլիոն դոլար։ Տվյալ պահին դա եղել է ռեկորդային գումար, որը վճարվել է նկարչի կենդանության օրոք` ժամանակակից արվեստի ստեղծագործության համար։

1998 թվականին Նյու Յորքում գտնվող Մետրոպոլիտեն թանգարանը ձեռք է բերել Ջոնսի «Սպիտակ դրոշ» կտավը։ Գործարքի գինը հայտնի չէ, բայց փորձագետները կարծում են, որ այն կազմել է ավելի քան 20 միլիոն դոլար։

2010-ական թվականների դրությամբ` բնակվում է Կոնեկտիկուտում և համարվում է ամենահարուստ ապրող նկարիչը։

## Հայտնի կտավներ

* *«Դրոշ»* (1954-1955)
* *«Սպիտակ դրոշ»* (1955)
* *«Երեք դրոշ»* (1958)
* *«Ֆալստարտ»* (1959)
* *«Քարտեզ»* (1961)
* *«Մաշկի ուսումնասիրություն»* (1962)
* *«Հինգ անձ»* (1963-1964)
* *«Տարվա եղանակներ»* (1986)

## Ծանոթագրություններ

## Գրականություն

* *Томкинс К.* Жизнеописания художников. — Москва: V-A-C press, 2013. — 272 p. — 1500 экз. — ISBN 978-5-9904389-2-7

## Արտաքին հղումներ

* Jasper Johns: An Allegory of Painting, 1955—1965, National Gallery of Art, Washington, DC
* Jasper Johns (born 1930) Timeline of Art History | The Metropolitan Museum of Art
* Jasper Johns bio at artchive.com
* *Flag* at the Museum of Modern Art
* *White Flag* at the Metropolitan Museum of Art
* False Start Act out a Jasper Johns painting.
* Իրինա Կուլիկի դասախոսությունը. «Ջասպեր Ջոնս»

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջասպեր Ջոնս» հոդվածին։ |